*Tämä artikkeli kertoo Applen modernista Unix-pohjaisesta käyttöjärjestelmästä. Aikaisemmasta kertoo Mac OS.*

**macOS** (aiemmin **OS X**, **Mac OS X**) on Applen kehittämä ja markkinoima Unix-käyttöjärjestelmä Macintosh-tietokoneisiin. Se on tullut vuodesta 2002 esiasennettuna jokaisen uuden Macintosh-tietokoneen mukana.

Aikaisempi Applen käyttöjärjestelmä on nimeltään Mac OS ("Classic" Mac OS).

Historia
--------

macOS pohjautuu Nextstep-käyttöjärjestelmään, jonka Apple sai yrityskaupassa 1996 Steve Jobsin NeXT-yritykseltä. Käyttöjärjestelmän ydinosat perustuvat avoimeen lähdekoodiin, etupäässä BSD:hen.

Käyttöjärjestelmän ydin perustuu Mach 3.0 -mikroytimeen, joka yhdistettiin Darwin-ytimeen. XNU-ydin yhdistää BSD-ytimen ja I/O Kit -toiminnot.

Apple on julkaissut nämä avoimen lähdekoodin osat nimellä Darwin vapaalla Apple Public Source License 2.0 -lisenssillä. Apple tukee OS X:llä PowerPC-, Intel- ja ARM-suoritinarkkitehtuureja. Apple sai oppia XNU:n ja NeXTStepin kehittämiseen Linuxista 1990-luvulla siitä kehittämällään MkLinux-versiollaan, jossa Linuxia suoritettiin Mach-ytimen päällä.

Ytimen päälle Apple rakensi oman ikkunointijärjestelmän ja käyttöliittymän nimeltä *Aqua*, joka muistutti rajapinnoiltaan NeXTSTEP/OpenStep-järjestelmää.*lähde?* Sitä kuitenkin uudistettiin huomattavasti näyttävämmäksi ja muistuttamaan enemmän aiempia klassisia Mac OS -versioita. OS X tarjosi viisi ohjelmointirajapintaa (API) sovelluksille: Cocoa, Carbon, POSIX, X11 sekä Java.

Ennen OS X:ää Applella oli muita projekteja aiemman Mac OS:n päivittämiseksi: Copland oli tulossa vuonna 1995 ja Gershwin vuonna 1996, mutta näitä lykättin ja lopulta julkaisut peruttiin. Näiden sijaan Rhapsodystä julkaistiin versio kehittäjille vuonna 1997 ja vuonna 1998 käyttöjärjestelmän nimeksi tuli OS X. Apple julkaisi vielä Mac OS 9 -version vanhasta Mac OS:stä lokakuussa 1999.
Ensimmäinen OS X -versio, Mac OS X Server 1.0 esiteltiin tammikuussa 1999 ja julkaistiin 16. maaliskuuta 1999. Käyttöjärjestelmä käytti NeXTSTEPin ikkunointia ja Display PostScriptia, jonka päälle oli rakennettu Mac OS 8:aa muistuttava käyttöliittymä. Vanhoja Mac OS -ohjelmia ajettiin Blue Box -emulaattorissa. 
Seuraava julkaisu oli Mac OS X Public Beta, joka tunnettiin sisäisesti koodinimellä "Kodiak".

Mac OS X 10.0
Mac OS X:ään tuli Quartz, joka koostuu Quartz 2D piirtomoottorista ja Quartz Compositor ikkunointijärjestelmästä. Quartz käyttää PDF:n piirtomallia.
Kuluttajakäyttöön tarkoitettu Mac OS X julkaistiin maaliskuussa 2001 edelleen keskeneräisenä. 
Ensimmäinen viimeisteltynä pidetty*kenen mukaan?* Mac OS X -versio 10.1 sisälsi tärkeitä ominaisuuksia, kuten CD-levyjen kirjoitus- ja DVD-levyjen toistomahdollisuuden. Mac OS X 10.1 julkaistiin syyskuussa 2001. Edellisen version käyttäjille tämä päivitys oli ilmainen.

Mac OS X -käyttöjärjestelmän nimessä käytetty X tulee roomalaisesta numerosta X, ’kymmenen’. Samalla X viittaa myös Unixiin, jonka perillinen Mac OS X on, toisin kuin sen edeltäjät klassisen Mac OS -sarjan käyttöjärjestelmät.

High Sierra -versiossa Apple File System (APFS) korvasi edeltävän HFS/HFS Plus-tiedostojärjestelmän.

Catalina-versiossa Zsh korvasi Bashin oletuskomentotulkkina.

Versiot
-------

### Mac OS X

* Mac OS X Server 1.0
* Mac OS X Public Beta "Kodiak"
* 10.0 Cheetah
* 10.1 Puma
* 10.2 Jaguar
* 10.3 Panther
* 10.4 Tiger
* 10.5 Leopard
* 10.6 Snow Leopard
* 10.7 Lion

### OS X

* 10.8 Mountain Lion
* 10.9 Mavericks
* 10.10 Yosemite
* 10.11 El Capitan

### macOS

* 10.12 Sierra
* 10.13 High Sierra
* 10.14 Mojave
* 10.15 Catalina
* 11 Big Sur
* 12 Monterey
* 13 Ventura
* 14 Sonoma

### Palvelinversiot

*Pääartikkeli: macOS Server*
macOS Server -palvelinohjelmisto on erikseen Mac App Storen kautta myytävä lisäosa macOS-käyttöjärjestelmälle. Ennen Mac OS X Lion (10.7) -versiota Applen kehittämä palvelinversio oli erillinen palvelinkäyttöjärjestelmä.

Mukana toimitettavat ohjelmat
-----------------------------

### Perusohjelmat

|  |  |
| --- | --- |
| * Mac App Store, sovelluksien ja pelien jakelualusta
* Dashboard, widgetien hallintaikkuna
* Safari, verkkoselain
* Mail, sähköpostiohjelma
* FaceTime, videopuheluohjelma
 | * Yhteystiedot, osoitekirjaohjelma
* Kalenteri
* iTunes, musiikkisoitin
* Photo Booth, iSight-verkkokameran hallintaohjelma.
* Kuvat-ohjelma (iPhoto vuosina 2002–2015)
 |

### Lisäohjelmat

|  |  |  |  |  |
| --- | --- | --- | --- | --- |
| * AirPort-työkalu
* Scriptieditori
* Avainnipun käyttö
* Bluetooth-tiedostojako
* Boot Camp -apuri
 | * ColorSync-työkalu
* Digitaalinen värimittari
* Mission Control
* Grapher
* Java-asetukset
 | * Järjestelmän kuvaus
* Järjestelmän valvonta
* Kaappari
* Konsoli
* Levytyökalu
 | * Mac OS X -etäasentaja
* Podcast-kaappaus
* Pääte
* RAID Utility
* Siirtymisapuri
 | * Spaces
* Verkkotyökalu
* VoiceOver-työkalu
* X11
* Ääni- ja MIDI-asetukset
 |

Markkinaosuus
-------------

Vuonna 2020 macOS oli kolmanneksi suosituin käyttöjärjestelmä työpöytäkäytössä IDC:n ilmoittamana. Käyttöjärjestelmän osuus oli 7,5 % kun Windowsilla oli 80,5 % osuus ja Chrome OS:llä 10,8 % osuus. Määrä perustuu myytävissä tietokoneissa (kannettavat, pöytäkoneet ja työasemat) mukana olevaan käyttöjärjestelmään.
Vuonna 2021 verkkosivustojen kävijämäärien mukaan macOS:n osuus työpöytäkäytössä oli 15,9 % StatCounterin ilmoittamana StatCounter käyttää seurantaan osallistuvien verkkosivustojen kävijämääriä tuloksissa selainten ilmoittamien tietojen mukaan.

Lähteet
-------

1. ↑  Cocoa Frameworks  2015. Apple. Viitattu 1.4.2015. (englanniksi)
2. ↑  Apple – Releases
3. 1 2  Glossary Apple. Viitattu 12.8.2019. (englanniksi)
4. ↑  Kastrenakes, Jacob: Apple renames OS X to macOS *The Verge*.  13.6.2016. Viitattu 10.2.2017. (englanniksi)
5. ↑  UNIX 03 (Product Name: macOS version 10.15 Catalina) *opengroup.org*. Viitattu 22.10.2019. (englanniksi)
6. ↑  Kernel Programming Guide Apple. Viitattu 9.8.2019. (englanniksi)
7. 1 2 3  The Long and Winding Road *macworld.com*.  1.9.2000.  Arkistoitu. Viitattu 14.4.2022. (englanniksi)
8. ↑  Ken Polsson: Chronology of Personal Computer Software *islandnet.com*.  Arkistoitu. Viitattu 14.4.2022. (englanniksi)
9. 1 2  Graphics & Imaging Overview *developer.apple.com*.  Arkistoitu. Viitattu 14.4.2022. (englanniksi)
10. ↑  'Apple File System' will scale from Apple Watch to Macs, replace HFS+ *appleinsider.com*. Viitattu 19.4.2020. (englanniksi)
11. ↑  HFS+ v. APFS: Which Apple file system is better? *techrepublic.com*. Viitattu 19.4.2020. (englanniksi)
12. ↑  Warren, Tom: Apple replaces bash with zsh as the default shell in macOS Catalina *The Verge*.  4.6.2019. Viitattu 15.10.2019. (englanniksi)
13. ↑  Chin, Monica: Apple macOS 11 Big Sur review: a long time coming *The Verge*.  16.11.2020. Viitattu 8.6.2021. (englanniksi)
14. ↑  Lehtiniitty, Markus: Apple julkaisi macOS Montereyn – tällaisia ovat Macien uuden käyttöjärjestelmäversion muutokset *Mobiili.fi*.  25.10.2021. Viitattu 26.10.2021.
15. ↑  Lehtiniitty, Markus: Apple julkaisi macOS Sonoman – päivitys ladattavissa nyt näille Mac-tietokoneille *Mobiili.fi*.  26.9.2023. Viitattu 27.9.2023.
16. ↑  macOS Server Apple. Viitattu 5.5.2018. (englanniksi)
17. ↑  Vakio-ohjelmat  2016. Apple Inc. Viitattu 3.10.2016.
18. 1 2  The world’s second-most popular desktop operating system isn’t macOS anymore *arstechnica.com*.  18.2.2021. Viitattu 18.2.2021. (englanniksi)
19. ↑  Chromebooks outsold Macs worldwide in 2020, cutting into Windows market share *geekwire.com*.  16.2.2021. Viitattu 18.2.2021. (englanniksi)
20. ↑  Desktop Operating System Market Share Worldwide *StatCounter (gs.statcounter.com)*.  2022. Viitattu 2.4.2022. (englanniksi)
21. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **MacOS**.
* Applen macOS-sivusto

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Macintoshin käyttöjärjestelmät |
| --- |
|  |
| Classic | 
* System 1
* System 2
* System 3
* System 4
* System 5
* System 6
* System 7
* Mac OS 8
* Mac OS 9

 |
|  |
| macOS | 
* 10.0 Cheetah
* 10.1 Puma
* 10.2 Jaguar
* 10.3 Panther
* 10.4 Tiger
* 10.5 Leopard
* 10.6 Snow Leopard
* 10.7 Lion
* 10.8 Mountain Lion
* 10.9 Mavericks
* 10.10 Yosemite
* 10.11 El Capitan
* 10.12 Sierra
* 10.13 High Sierra
* 10.14 Mojave
* 10.15 Catalina
* 11 Big Sur
* 12 Monterey
* 13 Ventura
* 14 Sonoma

 |

 |